[{"text_idx": "#000005", "text": "Vjetnama blogisto Le Anh Hung estis arestita pro \u201cmisuzo de demokratiaj liberecoj kaj pro malobservo de la interesoj de organizaj\u0302oj kaj individuoj.\u201d Ekrankopio de YouTube-filmeto."}, {"text_idx": "#000006", "text": "C\u0302i tiu artikolo venas el la Projekto 88, sendependa novaj\u0302ejo kiu raportas pri homaj rajtoj en Vjetnamio. Tutmondaj Voc\u0302oj republikigas g\u0302in kadre de interkonsento pri enhavo-inters\u0302ang\u0302o."}, {"text_idx": "#000008", "text": "Li ofte verkis artikolojn por kritiki la registaron de Vjetnamio. La registaro arestis lin en 2013 kaj sendis lin al mensa malsanulejo. Le Anh Hung estis denove arestita de la registaro la 8-an de julio 2018 surbaze de artikolo 331 de la kriminala kodo de 2015 [en]."}, {"text_idx": "#000009", "text": "La 1-an de aprilo 2019, la enketa agentejo pri publika sekureco de Hanojo subite transdonis Hung al la Centra Mensa Malsanulejo. La 24-an de aprilo, post kiam tiu malsanulejo faris taksadon de la mensa sano de Hung, la au\u0306toritatoj sendis Hung denove al la malliberejo, sed antau\u0306 majo, li estis denove sendita al la malsanulejo. La kialo por konstante transloki lin restas malklara."}, {"text_idx": "#000010", "text": "La registaro de Vjetnamio misuzas sian povon por sendi politikajn kaptitojn al centro por mensaj malsanuloj."}, {"text_idx": "#000011", "text": "La patrino de Hung sendis peton al la vjetnamaj au\u0306toritatoj por sendi lin hejmen por ke s\u0302i povu zorgi pri li."}, {"text_idx": "#000012", "text": "La 8-an de marto 2020, aktivuloj malkas\u0302is, ke Le Anh Hung telefonis al sia patrino pro la agado de au\u0306toritatoj kiuj devigis lin preni kuracilojn kiujn li ne volis, c\u0302ar tiuj kuraciloj malsanigis lin multe. Tial li volis ke lia patrino petu helpon de la internacia komunumo."}, {"text_idx": "#000013", "text": "La Projekto 88 intervjuis la patrinon kaj s\u0302i alvokis por liberigi sian filon. Spektu la filmeton c\u0302i-sube."}, {"text_idx": "#000017", "text": "La batalo pri c\u0302ifromonaj revoj en Mjanmao"}, {"text_idx": "#000018", "text": "Juna kuiristo en Bakuo transformis sian apartamenton en restoracion"}, {"text_idx": "#000020", "text": "Meksika kolektivo kiu piratas librojn por kundividi kulturon alfrontas blokadojn"}, {"text_idx": "#000023", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}, {"text_idx": "#000024", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}, {"text_idx": "#000025", "text": "Speciala danko al niaj multaj subtenantoj"}]